62019CJ0033_INF
Hotărârea Curții (Camera a zecea) din 28 mai 2020 –Comisia/Bulgaria (Organismul de anchetă feroviară)
(Cauza C‑33/19) (
1
)
„Neîndeplinirea obligațiilor de către un stat membru – Siguranța căilor ferate – Directiva 2004/49/CE – Articolul 21 alineatele (1) și (2) – Neadoptarea actelor necesare în vederea asigurării independenței organizaționale a organismului de anchetă, precum și a accesului autonom al acestuia la resurse suficiente”
1.
Transporturi – Transporturi feroviare – Siguranța căilor ferate comunitare – Directiva 2004/49 – Anchete ale accidentelor și incidentelor – Organism de anchetă – Obligația de independență – Reglementare națională care nu încadrează în mod suficient procedurile de numire și de evaluare a membrilor organismului de anchetă și care nu garantează independența acestui organism față de gestionarul infrastructurii subordonat ierarhic ministrului transporturilor – Lipsa independenței organizaționale – Neîndeplinirea obligațiilor
[Directiva 2004/49 a Parlamentului European și a Consiliului, art. 21 alin. (1)]
(a se vedea punctele 50, 62, 84-92, 101, 122 și dispozitiv 1)
2.
Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată în considerare – Situația la expirarea termenului stabilit în avizul motivat
(Art. 258 TFUE)
(a se vedea punctele 78, 79, 110 și 111)
3.
Acțiune în constatarea neîndeplinirii obligațiilor – Obiectul litigiului – Cerere de sesizare – Enunțare coerentă și detaliată a motivelor – Lipsă – Inadmisibilitate
[Art. 258 TFUE; Regulamentul de procedură al Curții, art. 120 lit. (c)]
(a se vedea punctele 80-83)
4.
Transporturi – Transporturi feroviare – Siguranța căilor ferate comunitare – Directiva 2004/49 – Anchete ale accidentelor și incidentelor – Organism de anchetă – Obligația de independență – Reglementare națională care prevede închiderea fiecărei anchete prin transmiterea unui raport final ministrului transporturilor – Admisibilitate
[Directiva 2004/49 a Parlamentului European și a Consiliului, art. 21 alin. (1) și art. 23 alin. (1) și (2)]
(a se vedea punctele 94 și 97-100)
5.
Transporturi – Transporturi feroviare – Siguranța căilor ferate comunitare – Directiva 2004/49 – Anchete ale accidentelor și incidentelor – Organism de anchetă – Obligația de independență – Limite – Personal și buget ale organismului – Reglementare națională care prevede elaborarea proiectului de buget al organismului de anchetă de o persoană subordonată ierarhic ministrului transporturilor – Lipsa independenței financiare – Neîndeplinirea obligațiilor
[Directiva 2004/49 a Parlamentului European și a Consiliului, art. 21 alin. (2)]
(a se vedea punctele 112-122 și dispozitiv 1)
Dispozitivul
1)
Prin neadoptarea măsurilor necesare pentru garantarea independenței organizaționale a organismului de anchetă în raport cu administratorul infrastructurii feroviare aflat sub controlul ministrului transporturilor, al tehnologiei informației și al comunicațiilor, precum și a independenței acestui organism în raport cu administratorul menționat în ceea ce privește accesul la resursele necesare exercitării atribuțiilor sale, Republica Bulgaria nu și‑a îndeplinit obligațiile care îi revin în temeiul articolului 21 alineatele (1) și (2) din Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară).
2)
Obligă Republica Bulgaria la plata cheltuielilor de judecată.
(
1
)	JO C 122, 1.4.2019.